text:
DAANDII EEGALLE IRRAA, HIN MAQINUU!!
SEENAA Y.G (2005), Waxabajjii 18, 2018
Wayyaaneen harka isaatiin mormaa gadi of awwaaleera. Dhiheenya kana ibsi ejjannoo baafatan, eenyummaa isaanii gama hundaan jiru saaxileera. Siyaasi dantaa ofiif qofa nama fiigsuu, dhumni isaa kanuma. ofii mormaa gadi of awwaalanii, warra isaan dura dhaabbatee ittii dhiigaa jiraateef ragaa ta’aniiru. Hiwaatoonni balaa Ulfaataa keessa jiru. Hiwaatoonni akka waan tokko ta’anitti wal ga’aa jiran, yoomillee taatuu waliin dhaabbachuu hin danda’an. Waan Baadimmee irratti tokko ta’uuf haa yaalan malee, kun dhibee isaanii waggaa 40 ol waliin jiraateef furmaata hin taatuu. rakkoon isaanii bakka Afuri jira.
- Tigiroota Tigiraayi keessaa Hiwaatii fi Hiwaatiin ala ka jiru,
- Hiwaatiin ala dhaabbilee Ihaadeeg keessa jiran,
- Lammiilee Tigiraayi,
- Ummatoota Itoophiyaa,
Hiwaatoonni kaleessa waan Ummata isaanii gawwamsanii, Ummatoota biraan walitti buusuu jiraatan, amma saaxilamuu eegalee jira. Baadimmee kaleessa sababa gara garaaf hin laannu jechaa turanii fi, Ummatoota Biyyattiitti rakkoo uumaa jiraatan, naanna’ee naanna’ee rakkoon isaa Tigiraayi fi Hiwaatiif ta’eera. Kanarra dabree, akka Ihaadegitti waan wal dura isaan dhaabuuf jiruutu itti aanee dhufa. Hiwaatoonni fi beektoonni isaanii wal ga’ii gaggeeffachuutti raajoomuu hin qabnu. wal ga’ii fi marii kumootaan gaggeessuun mirga isaaniitii. Namni sangaan qotu tokko, hanga qanbarri ittin qotuu san, lafatti gadi jabeessee qabeetti, Sangaan olii fi gadi jedhu, qotuun isaaf hin haftuu. Sangaan kan baafatu gaafa Hordaa qanbarrii sana gadhiisee qofaadhaa. Kanaaf waan itti jirru irraa maquu hin qabnuu. Hiwaatis ta’ee Ihaadeeg nuuf hojii manaa miti. Waa hundaa harkaa fuuneerra. Amma nuutu gara barbaannutti isaan oofaa jira. Kanaaf waan itti jirru, itti fufu fi hojii manaa haahhaaraa qopheessuufii qabnaa. Ibsii wayyaanootaa gidduu kanaa waa hedduuf nu fayyaduu danda’aa. Maal faa’aa ? Jechuu dandeessu itti deebina. Isa dura,
- Tigiroonni amma bakka baayyee jiru. Har’aa rakkoo ija baaseen hanga addunyaan taajjabutti haa ga’an malee Umurii isaanii guutuu wal nyaachaa jiraatan. Isa amma adda ka godhu dhuma isaanii ta’uu isaati. Waan walitti jiran fakkaachu danda’uu. Garuu sobadha. Wal galaafachaa jiraatan. Ammallee hin hafu. Ilaalchaa fi akka dhaaba siyaasaatti rakkoo guddaatu isaan gidduu jira. Hiwaatii fi Hiwaatiin ala kanneen jiran gidduu dubbii guddaatuu jira. Baruma qabsoo eegalee ka jiru. Dhimma Ertiraa fi Asabitu adda isaan baasee. Ummata Har’allee hiyyoomeetu jira. Beektootaa fi Qabsaa’ootatu jira. Ummatootaan ka wal simuu fi hin simneetu jira. Ummatoota cabsinee jiraannaa fi hin ta’uu ka jedhu jira. Rakkoo hedduutu isaan gidduu jira. Kun hundi gadi ba’uuf jira. Qabeenyaa baraarrachuu ka barbaadutus jira. Kanaaf wayyaaneen haala hedduu yaaddeessaa keessa jirti nuuti haa jabaannu. Waan kana caalaatti haa hammeessinu. Keessattu qabeenyaa isaanii yaaddoo jala haa galchinu.
- Hiwaahaati Ihaadeeg keessa jira. Waan isaan amma kaasan dhaabbilee akka OPDO onnee haa dhaban malee, karaa hedduu saaqaafii jiru. Hiwaatoonni labsiin baasan, dhaabbilee isaan waliin jiran rifachiisuu fi hangam akka isaan tuffatan argisiisa. Kanaaf yoo bitamtummaan isaan hin mo’iin Ihaadeegi ka Hiwaatii qofaa akka hin taane itti himanii of danda’uullee danda’uu. Gaafa isaan Angoorra jiran Dimokiraasii, gaafa isaanii amma tokko gadhiisan Ashabaarii taanuu itti ka’uu danda’an.
- Lammilee Tigiraayi rakkoo hamaa keessa jiru. gama hundaan waa hedduun isaanitti bada. garuu dantaa Hiwaati raawwachiisuuf akka jiraatan hubachaa jiru. Adeemsa jaraas baranii jiran. Kan amma wacaa jiru jarumaan ka oofamaniidhaa. Kanaaf yeroo guutummaan itti galagalan fagoo hin taatu.
- Ummatoonni Itoophiyaa shiraa fi gocha wayyaanee kanaan tokkummaa isaanii jabeeffachuuf isaan gargaaruu danda’aa. Kanaaf dhimma itti haa baanuu. Akkamiin ?
A. OPDOn carraa Dhumaarra geessee jirtii :- Ibsi Hiwaatootaa OPDO fi kanneen biroo dachetti ka makeedhaa. Waan Ummati isaaniin jedhaa jiraatee kan itti mirkanaa’eedhaa. Ummati of danda’aa dhaabbadhaa jechaa ture. Yeroos ka sodaatan Tigiroota humnaan jiru ture. Ofiin lafaa ka’aniis Ihaadeeg keessaa baanee jechuu dadhabanii ykn sodaatanii ta’aa. Garuu Hiwaati Ibsa gidduu kana baaseen karaa isaaniif baneeraa itti fayyadamuu danda’uu. Sababaa hedduu amansiisaa isaaniif kennanii jiru. Yoo Xiqqaatee Miseensi keenya MM taanaan isinitti toluu didee taanaan, nuuti Ihaadeeg keessaa baana jechuu danda’uu.
B. Hiriira Deeggarsaa MM Abiyyi ka jedhamu :- Dhimmii kun bu’aa tokkollee hin qabuu. Inumaa Tigiroota jajjabeessa. Abiyyiin dura qabnee gabroomsinaa sana dhugeessaaf. Namichi kun dantaa irraa qabaannus, hidhamtoota hiikuus, dhiiga keenyaan ta’uu hubannee, hojii isa dhumarraa gara fulduraatti fiduun barbaachisaa miti. warri ajandaa Itoophiyummaa qaban waa hedduu itti hojjachuu danda’an. Nuutillee hiriiruun Ilaalcha isaan amma qabatan deeggarullee ta’uu hubachuu barbaachisa. Yoo isaaf looguu barbaannee karaa hedduutu jiraa itti hin jarjariinaa. Sagantaa amma gaggeeffamaa jiru hundaa Ihaadeegtu fidee ykn mootummaatu fide malee, MM qofaa miti. Waan amma gaggeessaa jiru haqarraa ta’uus danda’aa ykn hin danda’uu. Hiwaatonnii Ibsa tokkon Abiyyii akka jaallatamuu taasisuu danda’uu. Borimmoo galagalanii waan hojjatan hin beeknuu. Kanaaf hiriirri hojii inni gara fuula duraatti hojjatu gufachiisa malee, hin shaffisiisuu. Ajandaa irratti umsisuu ta’aa. Ani akka nama tokkotti MM hanga ammaatti waan hojjateen harka hin baasuuf. Hojii guddaan kan miilla lama namarraa muree maal akka godhan ilaalla. waan labsiin hojjachaa jiraniif harka baasuun boodii isaa rakkoodhaa. waan eegalan haa xumuraniitii harka waliif baafnaa. keessattu yeroo dhihootti ameerikaa dhaqee maal akka gaafatu eeguun barbaachisaadhaa. namoota hiiknee, warra baqatees deebifnee, HR 128 nu kaasaa yoo jedhee maal jenna ? gabrummaa jala osoo jirruu, dhugaa jette jedhanii yoo kaasanoo ? waa bitaa fi mirgaan ilaaluun dansaadhaa Lammii kiyya. Dubaayi maaliif Dolaara B.3 kenniteef? Ummatoonni miliyoon 90 gidiraa osoo argaa jiranii ? Hin beekamu. Kanaaf ilaallachaa sirbaa.
C. Labsii Hiwaati :- wayyaaneen waan labsitee Ummatoota dallansiisee jira. Kun nuuf carraa gaariidhaa. Eenyummaan wayyaanee ifatti ka itti nu dhugoomeedhaa. Waan wayyaaneen hojjatte kanaaf hiriira deeggarsaa qophessurraa, Ummatoota qabatanii Qabeenyaa wayyaanee guutuu Biyyaa irratti qoqqobbii gochuuf Ummatoota haa dammaqifannu. Qabeenyaa wayyaanee hundaa lagachuu irratti haa qophoofnuu kanatu dacheetti isaan makaa. Soboota hundaa kanatti haa amansiisnu. Kanatu gadi isaan teesisa.
D. Qeerroo fi Qarree:- Hojiin nu hafu hedduudha. Gochoonni wayyaanee Qeerroo burjaajessuuf hojjatamuu heddummaataa dhufeera. Abiyyiin deeggaruu fi dhiisuun furmaata hin qabu. Qeerroon gama hundaan bilisa ta’ee sagantaa ofii raawwachuu malee, waan Ummatoota mirqaansaniin qabamuu hin qabu. Abiyyi jaallatamnaan OPDOn jaallatamee jiraa, ABO fi kanneen biroo alatti moggeessuun filannoo wayyaanee ta’uu waan maluuf, sochiin keenya, Daandirraa akka hin maqinee of tikisaa. Oromiyaa keessatti qofa osoo hin taanee, walqixxee fi Hawaasaa keessatti waan umamee callisanii ilaalurra, waan sana dantaa keenyaaf jennee isaan ijaaruu fi meeshaa wayyaanee akka hin taanee gorsuun barbaachisaadhaa.. Artistoonni keenya Saboota Biyyattii booji’uuf hojii dachaa hojjachuu qabu. Aantummaa Oromoo Sirbaa fi Artiin mul’isuun yeroo isaatii. Addattii Qabsoon jabaatee ykn Qeerroon jabaattee jennee of mul’isuu irraa of qusachuu barbaachisa. Ammatti waan nu abdachiisuu jiraatuus, ega Biyya dhunfannee boodallee waan dhokisaan hojjatamu hedduudhaa itti yaadaa. Polisa Oromiyaa fi kkf hangamuu ummata waliin dhaabbatan sochii isaanii fagottii qabuun dansaadhaa. Qeerroo fi Qarreen safuu Ummata keenyaa cabaa jiruu fi aadaa isaa irratti waan jiru hojii dabalataa godhanii, dhaloota baraaruu qaban. Dargaggoota keenya maallaqaan akka barbaadan gochuuf, mana caatii fi manneen siree ykn Hoteela naannoo manneen barnootaatti babal’isuun shirri hojjatamee hedduu waan ta’eef, kanallaa dabalataan irratti hojjatanii Dargaggoota baraaruu irratti hojjachuus dagachuu hin qabnuu. Qaawwaa jiru hundaa cufuun murteessaadhaa. Ka dhaloota itti aanulleen. Boruu galla yoo ta’ee, deemsa har’aa eegaluu qabnaa.
E. DAANDIIN IRRA JIRRU, HOJII LAMA NU AKEEKA :-
Sadarkaan Qabsoo keenya irra jiru, sadarkaa gaaffii ofii fudhachiisuurraa ykn raawwachiisuu irra jira. QEERROO ABO , kana diina liqimsiisee falmaatti jira. Ummati irra jireessii sochii kana keessatti gumaacha gama hundaa taasisaa, gariin ammoo ogummaa isaan wal ijaaree, waan hegaree keenyaaf bu’ura keewwachuu itti fufu qaba. Oromoon hojii qabsoo kanaan of ilaaluu namummaa hin qabu. Qabsoon keenya sochii gama hundaa barbaada. Yeroon isaas kanarraan nu ga’eera. Ogummaa keenyaan qabsoo keenyaa haa qajeelchinuu. humna itti haa horruu. Abbootiin Gadaa fi Beektoonni Oromoo, akkasumas Maanguddoonni Oromoo hojii Qeerroo caalaa hammaatu isinitti dhufaa jirtii itti seenaa. Hojii Dhaabbilee siyaasaa Tokkomsuu fi ijaaruu Abbootii gadaa fi kanneen biroof dhiisaatii sochii gaama hundaa itti fufaa. Diina kasaaraa guddaa nurraan ga’uuf carraaquu hajaja malee Dirqama lammummaan bakka jiranitti dammaqaa eegaa. Sochii diina magaalaalee keessatti argitan hundaa irratti wal tumsaa. Daandiin itti jirru Daandii qajeelaa fi Injifannoon goolabuu dandeenyudhaa irraa hin maqiinaa. Wareegama waan itti baafnee itti of kabachifneetti kadhaas hin dhaqinuu. Seeraa fi seeraan waa hundaa raawwannaa. Sochiin nuuti har’aa goonuu, waggoota 50 dhufaniif furmaata ka argamsiisuu ta’uu qaba. Kanaaf obsaan waa hundaa dandeenyee irra teenyee ammallee obsumaan itti haa fufunuu. Jabaabaadhaa.
HORAA BULAA !!!!!!!!!


c: text/html

text:
OT:Gurraandhala 9,2021- Fincila Warraaqsa Galaana Uummataa Deeggarsa Hoggantoota Siyaasaa Oromoo Hawaasa Oromoo Koloraadootiin
Dr Henok G. Gabisa
Columbus Ohio
Jawarifii hidhamtonnii siyasaa du’aaf jirenyaa giduu jiruu jedhuu JaaLDawud ibsaa
Hiriira Minnesota
Qondaala olaanaa Adda Biliisummaa Oromoo kan ta’e, Obbo Gadaa Gabbisaa guyyaa har’aa gara mana jireenya isaatti galaa osoo jiruu magaalaa Buraayyuu keessatti tika mootummaafi poolisiitiin butamuun isaa dhaga’ame.
Obbo Gadaa Gabbisa guyyaa har’aa walga’ii Boordiin filannoo Biyyaalessa Itiyoophiyaa qopheesse irratti ABO bakka bu’uun hirmaachaa turee, bakka jireenyasaa kan taate magaalaa Buraayyuutti galee, gara mana ofiisaatii deemaa osoo jiruu poolisiidhaan butamuusaa OMN odeeffateera.
Dhimma kana qulqulleeffachuuf OMN Gaafatamaa quunnamtii uummataa ABO kan ta’an Obbo Battee Urgeessaa gaafatee jira. Obbo Batteen, hidhamuun qondaalticha kanaa dhugaa ta’uu himanii, yeroo ammaa kanas waajjira Poolisii magaalaa Buraayyuu keessa jiraachuusaa akka oduu dhaga’an OMN-tti himaniiru.
Obbo Gadaa Gabbisaa dabalatee, qondaalonni ABO gurguddoon hedduun mana hidhaa jiraachuu isaanii kan yaadachiisan Obbo Battee Urgeessaa, hidhaafi dararaan mootummaan miseensotaafi geggeessitoota ABO irratti godhaa jiru kan durii caalmaa hammaachuusaa himu.
Qondaalota Adda Biliisummaa Oromoo gameeyyii dabalatee, dargaggoonni ji’oota muraasa dura gara hooggansaatti dhufan warreen akka Gadaa Gabbisaa, Lammii Beenyaafi Dawit Abdataafaa hidhamuun, paartichi akka humna haaraatiin hin utubamneef yaalii ijibbaataa mootummaan taasisaa jiru ta’uu agarsiisa jechuun haalichi xiinxala hayyootaas argateera.
የመቀለው አድማና ተቃውሞ፤ዳውድ ኢብሳ ለጃዋር ጥያቄ፤ “ህወሓት ደፍሮኛል” ኤርትራ፤ የመንግስቱና መለስ ዜናዎች፣ ሱዳንና ሰራዊቱ፣ የጋዜጠኛዋ የግድያ ዛቻ| EF
Related

robotstxt: allowed

filter: keep


text:
ADDA BILISUMMAA OROMOO
OROMO LIBERATION FRONT اورومـوحـرير اجبهۃ
Gaafa: Sadaasa/04/2014 Lakk.:008/2014
Date: Nov/04/2014 No.: 008/2014 رقم
Ibsa ABO jijjiramaa irraa kenname.
ABOn qabsoo Oromoo haala walxaxaa fi gufuulee edduu keessa darbee qabsoo ummata Oromoo sadarkaa bifa kamiinuu dubaatti deebi’uun hin danda’amneen gahee jira. Qabsoo yeroo dheeraa fi haarsaa guddaa gaafate, hoogganuudhaan sadarkaa dhalooti haarawaan bilisummaa fi mirga saba isaa galii isa maahiin gahuu danda’uun geessisee jira. Kun injifannoo guddaa dha. Qabsoon kana booda nu eeggatu, galii keenya isa maahii gahuuf sadarkaa qabsoo keenyaa haala dammaqiinsa dhaloota haarawaa fi guddina siyaasaa Oromootin wal simatutti olkaasuu nu barbaachisa.
Diina keenya bicuu bara baraan aangoo wal jijjiranii, imaamatuma wal fakkaataa Oromoo irraan gahaa jiran yeroo dhumaaf xumara itti gochuuf, hunda dura mooraa qabsoo Oromoo fi qabsa’otaa tokkoomsuun hojii alduree tokko malee hojachuu qabnuu dha. Dhaabbileen siyaasaa Oromoo, jaarmiyaa fi caasaaleen Oromoo, beektotii fi haayyonni Oromoo, akkasuma qabsoo Oromoo sadarkaa amma irra jiruun gahuudhaan hoogganootiin gammeeyyii fi hooggansa dhaloota haarawaatti dabarfatan hundi, dhimma tokkummaa qabsoo Oromoo fi Oromoo irratti yeroo eddu dhaammataa turan amma gara hojiin jijjiruuf haalli dirqisiisan uumamee jira. Kana gochuuf dhaabbilleen siyaasaa Oromoo ilaalcha jibbiinsaa fi haaloo wal bahuu keessaa bahanii akka fedhii fi hawwii Oromoof abboomaman Addi Bilisummaa Oromoo gadi faggeessee waamicha isaa dabarsa. Haarsaa mooraa Oromoo tokkoomsuuf gaafatamu hunda alduree tokko malee ABOn jijjiramaa kaffaluuf qophii dha. Fedhiin kun kan ABO duwwaa otooo hin taane, dhimmi kun kan ilaalu dhaabbilee siyaasaa Oromoo fi garee hunda kan ilaaluudha jennee amanna. Kana booda dhaaba keenya keessatti mooraa Oromoo tokkoomsuuf tarkaaffii haqaa fi fayidaa Oromoo irratti hutubame fudhachuuf qophii dha.
Garee fi dhaabbilee siyaasaa hawwii fi fedha diinaa of keessaa qabaniin ala, dhaabbilee Oromoo kamuu wajjin alduree tokko malee ilaa fi ilaameedhaan marii haqaa gochuun qabsoo keenya gara injifannoo isa maahiin gahuuf qophii dha. Murtee seena qabeessa kana irraa kaanee, koree ykn jila dhimma kana dhaaba keenya bakka buutee marii gaggeessitu sadarkaa dhaabaatti ijaarree jirra. Dhimmootiin mariif dhihaatanii fi qabiyyii marii kan ilaalu qajeelfamni gahaan koree kanaaf kennamee jira. Dhaabni keenya akka imaamataatti dhimma mooraa qabsoo oromoo tokkoomsuuf baafatee ture kana booddee gufuu tokko malee gara hojiitti hiika. Kanaaf akka ABO jijjiramaatti mooraa Oromoo tokkoomsuuf hundi keenya akka ilaa fi ilaameedhaan marii oromummaa godhannee, diina keenya hinkaa irratti fuulleffannu, akkasuma saba keenya gabrummaa jalaa akka baafnu gadi fageessinee waamicha goona.
Sadarkaa dhaabaattii koreen tokkummaa fi ilaa fi ilaamee ABO jijjiramaan maqaan isaanii akka kanaa gadiitti ibsamee jira.
- B/G hayiluu Gonfaa
- Qaasimi Abbaa Nashaa
- Abdulshukur Osman
- Ali Tahiroo
- Taaddalaa Wiirtuu
Injifannoon ummata Oromoof
Dr. Nuuroo Daddafoo HD-ABO jijjiramaa
Sadaasa 2014


text:
Kitaaba CarolDweck’s (Kaarol Diweek) keessatti, ilaalcha Yaad- sammuu: ilaalchi adda addaa ilaalcha namootni ofiif qabanii fi namoota kan biro wajjin walitti-dhufeenya isaan taasisan hammam jijjiiruu akka inni danda’u milkaa’ina xinsammmuu dhiheenyatti argamerratti xiyyeeffatee barreesseera.Akka qorannoo kanaatti ilaalchi bu’uraa namoonni itti fayyadaman bakka lamatti qoodamanii ilaalamu .Isaanis Ilaalchaa dhaabbataa fi ilaalcha guddatu jedhamu.
Namootni ilaalcha dhaabataa qaban haala kamiin illee dandeettiin isaan qaban fooyyaa’u akka hin dandeenyeetti amanu. Sababiin isaas, isaan akkasii kun uumaman dandeettiin argadhe murtaa’aadha jedhanii waan yaadaniif of fooyyeessuuf tattaaffii hin taasisan. Namootni ilaalcha dhaabbataa qaban kun yeroo baay’ee haalawwan danqaa qaban akka hin uumamne taasisu; sababiin isaas danqaan kun kufaatii fida jedhanii waan amananiif jecha ilaalcha isaanii guddisuuf akka carraatti itti hin fayyadaman.
Namootni ilaalcha guddinaa qabaatanii hojii irra oolchani immoo dandeettiin yaalii gochuudha jedhanii waan amananiif dandeettiin akkuma tapha kubbaa miillaa fi akkuma dandeettii hojii herregaatti nuffii malee irra deddeebi’anii hojjechuun akka fooyya’uu danda’u amanu.
Gufuun adda addaa yeroo isaan mudatus warri ilaalcha guddinaa qaban utuma ilaalanii danqaatti deemu. warri akkasii kun yeroo baay’ee kufaatii isaanii akka carraatti ilaalanii ittiin of fooyyeessuu malee kufaatii hin sodaatan. Ilaalchi ijoollummaatti jalqabee ga’eessummaatti guddachaa deema. Akkasumas maatii fi walitti dhufeenyarraa ka’ee gara ‘ispoortii’ fi Jiruutti ce’uudhaan jireenya keenya gara sadarkaa adda addaatti guddisa.Gaggeessitootni milkaa’oo ta’an dirree daldalaa irratti, dirree siyaasaarratti , dirree muuziqaarratti akkasumas dirree saayiinsii fi ‘ispoortii’ irratti ilaalcha isaanii dagaagsuudhaan kaayyoo fi abjuu isaanii galmaan ga’atu.
Guutummaa kitaaba kana keessattii ergaa baay’ee barbaachisaan ilaalchi kee kan jijjiiramuu hin dandeenye miti. Ilaalchi guddinaa amantaa ati jijjiirama irratti qabdu dha ,kanaafuu jireenyaan sadarkaa kam irra illee yoo jiraatte amma iyyuu jijjiirama fiduuf duubaatti akka hin hafin si beeksisuuf si fayyada. Jijjiiramni kunis danqaadha garuu waan bu’a-qabeessaa fiduu danda’udha.
Dhaabbata Leenjii geggeessummaa tiin.


text:
Manneen Murtii Oromiyaa sababa dhibee vaayirasii koroonaa (COVID-19) fi boqonnaa Abbootii Seeraatiin gamisaan cufamanii turan hojii eegalan.
Pirezidaantiin Mana Murtii Waliigalaa Oromiyaa, kabajamoo Obbo Gazaalii Abbaasimal, eegalamuu hojii dhaddachaa fi ijoowwan xiyyeeffannoo Manneen Murtii Oromiyaa kan bara 2013 ilaalchisuun Fuulbaana 21/2013 miidiyaaleef ibsa kennanii jiru.
Manneen murtii keenya hojii kenniinsa tajaajila Abbaa Seerummaa Fulbaana 21 bara 2013 irraa eegalee idileedhaan hojii waan eegalaniif hawaasni keenya dhukkuba koronaa irraa of eeggachaa dhimma isaanii hordofachuu akka danda’an ibsaniiru.
Hojiiwwan xiyyeeffannoon bara kana (2013) hojjetaman irratti ibsa kennaniinis Manneen Murtii Oromiyaa tajaajila kennan qulqullinaan raawwachuu irratti xiyyeeffannoon hojjechuu qabna jedhaniiru. Kana fiixaan baasuufis himanni fi ragaan dhiyaatu dhugaa irratti kan hundaa’e ta’uu akka qabuu fi dhimma kana irratti qaamolee haqaa waliin hojjechuu akka barbaachisu ibsanii jiru.
Bilisummaa fi itti gaafatamummaa waliin wal qabatee ibsa kennaniin, Manneen Murtii fi Abbootiin Seeraa bilisummaan hojjechuu qabu. Kana mirkaneeessuufis qaamolee ilaallatu waliin qindoominaan irratti hojjechaa jirra jedhan; korri adda addaa qophaa’ee dhiyootti dhimma kana irratti kan mari’atamu ta’uus dubbataniiru. Manneen murtii dhaqabamaa taasusuufis hojii hojjetamu tekinooloojiin deggeraa hojii dhaddachaa si’oominaan ni raawwatama jedhan.
Gama bulchiinsa keessoo manneen murtii gaaromsuun walqabatees komii yeroo adda addaa ka’u hiikuuf hojiin bu’a qabeessa ta’e hojjetameera jedhan.


text:
Magaalota Oromiyaa Keessatti hidhaan hammaatee itti fufee jira.
Lagannaan gabaa fi manaa bahuu dhabuu guyyoota sadihiif geggeeffamaa ture, guyyaa kaleessaa kan xumurame yoo tahu, kanuma hordofuun magaalota Oromiyaa adda addaatti Komaand poostiin namoota manneen daldalaa guyyoota sadiin darban cufan, Aktiiviistootaa fi hooggantoota OPDO hidhaa jiraatuu odeeffannoon argame ni addeessa.
Barsiisaa Yuunivarsitii Amboo fi blogger Siyuum Tashoomaa magaalaa Walisoo irraa koomaand postiin qabamee magaalaa Finfinnee kan geffame tahuus beekameera.
Kroger Feedback $5000 Gift Card offer free to win
Magaalaa Holotaa keessaatti Dhaabbileen akka Telee fi Baankii kan guyyoota sadan lagannaa cufaa turan, hardha akka hin banamne kan dhorkaaman tahuus odeeffannoon ni addeessa.
Godina Iluu Abbaa Boor magaalaa Mattuutti ajajaa poolisii godiniicha Koomander Nagaaraa, ajajaa poolisii godina Wallaggaa bahaa fi ajajaa poolisii naannoo Hararii hidhamuun beekameera.